BOSNA I HERCEGOVINA

FEDERACIJA BOSNE I HERCEGOVINE

TUZLANSKI KANTON 
OPĆINSKI SUD U LUKAVCU 
Broj : 126 0 Mal 197898 21 I 
Lukavac, 27.09.2022. godine 

Općinski sud u Lukavcu, sudija Miroslav  Đulabić, u pravnoj stvari tražioca izvršenja JP Hrvatske telekomunikacije d.d. Mostar, ul. Kneza Branimira bb, Mostar  protiv izvršenika  A.D iz Lukavca , ………….. bb, radi duga, vrijednost spora  734,02 KM, dana 27.09.2022. godine donio je sljedeći
Z A K LJ U Č A K   O   P R O D A J I

1. Određuje se prvo ročište za prodaju popisanih pokretnih stvari izvršenika za dan 02.11.2022. godine u 13,30 sati u prostorijama Općinskog suda u Lukavcu u sobi broj 10, a prodaja će se izvršiti putem usmenog javnog nadmetanja.

2.   Predmet javne prodaje je popisana pokretna stvar izvršenika popisana od službenog  lica ovog suda i to:

· TV plazma, marke KENDO    – procijenjena vrijednost  200,00 KM,

· zamrzivač Gorenje 410 l- procijenjena  vrijednost  450,00 KM,

· Električni šporet  Gorenje – procijenjena   vrijednost 350,00 KM.

3.   Kako se radi o prvom ročištu za javno nadmetanje, pokretna stvar koja je predmet 

      prodaje, ne može se prodati ispod polovine utvrđene vrijednosti u pogledu iznosa njene cijene.  (član 131. stav 1. a u vezi sa članom 89. stav 2. Zakona o izvršnom 

      postupku FBiH, Službene novine FBiH broj 32/03, 52/03, 33/06, 39/06, 39/09, 35/12,46/16).

4. Ponuđač sa najvećom ponudom dužan je platiti cijenu odmah nakon objavljivanja rezultata ročišta za prodaju. Ako to ne učini, drugi ponuđač će biti proglašen kupcem i biće dužan platiti cijenu koju je ponudio i tako redom;

5. U slučaju da ni jedan ponuđač ne plati cijenu, sud će na zahtjev jedne od stranaka, oglasiti da ročište za prodaju nije uspjelo, a stranka može tražiti u roku od 8 dana zakazivanje novog ročišta. 

6. Sud će postupak obustaviti ako stranka ne predloži održavanje novog ročišta za prodaju u roku iz tačke 5. ovog zaključka, ili ako se stvari ne uspiju prodati na drugom ročištu 
7.
Ovaj zaključak o prodaji objaviće se na oglasnoj tabli suda, a tražilac izvršenja ga  može objaviti i u javnim glasilima, o svome trošku.









                     S U D I J A









   Miroslav Đulabić

Pouka o pravnom lijeku:

Protiv ovog zaključka nije dopušten pravni lijek

